Denne materialespecifikation vedrører tætningsprodukter og rørforinger, som er lavet af plast/elastomerer.

Før du udfylder din materialespecifikation anbefales det, at du har udfyldt skemaet over produktnavne/versioner, så du har et komplet overblik over, hvilke byggevarer der indgår i din ansøgning, og hvordan du bestemmer testversionen (se nedenfor).

Skemaerne i dette dokument udvider sig, når du udfylder cellerne. Hvis du skal tilføje en ny række i skemaerne, skal du, når du står i den sidste celle i en række, trykke på tasten ”Tab” på dit tastatur.

**Anvendelse af toksikologisk rådgiver**
Når byggevaren eller dens komponenter består af plast/elastomerer, skal du anvende en toksikologisk rådgiver til at foretage en toksikologisk vurdering af byggevaren og udfærdige et relevant testprogram samt efterfølgende foretage en vurdering og konklusion af testresultaterne.

**Oplysninger om byggevaren og dens enkeltkomponenter**
Du skal nedenfor angive oplysninger om de enkeltkomponenter og materialer, der indgår i den ansøgte byggevare, og som kommer i berøring med eller kan afgive stoffer til drikkevand. Du skal kun anføre oplysningerne på det detailniveau, der er nødvendigt for at oplyse ansøgningen. Hvis nogle af komponenterne i din byggevare er lavet af samme materialetype, kan du således bare anføre en gruppering af de pågældende delkomponenter og materialetypen i det relevante skema nedenfor.

Du skal udfylde de skemaer og rubrikker nedenfor, der er relevante for din ansøgning, og vedhæfte den udfyldte materialespecifikation til ansøgningsskemaet.

Udenlandske godkendelser skal som udgangspunkt ikke anføres eller vedlægges, men der kan være grundlag eller baggrundsdokumentation for udenlandske godkendelser, som eventuelt kan anvendes som dokumentation. Det kan f.eks. være konkrete udenlandske toksikologiske vurderinger, testprogrammer og testresultater, såfremt de er i overensstemmelse med godkendelsesbekendtgørelsens krav og derfor kan indgå i dokumentationen for den ansøgte byggevare.

**Angivelse af testversion (den version af byggevaren, der er repræsentativ for ansøgningen)**
Alle oplysningerne i skemaerne nedenfor skal opgives ud fra den version af byggevaren, som er repræsentativ for alle de ansøgte versioner, og som ved testning udgør ”worst case” i forhold til kontakt med og risiko for afsmitning af sundhedsskadelige stoffer til drikkevand.

For tætningsprodukter og rørforinger af plast/elastomerer skal du have en toksikologisk rådgiver til at foretage en toksikologisk vurdering og fastlægge det relevante testprogram og testversionen.

Til testning udtages der prøver af det pågældende tætningsprodukt eller rørforing, som repræsenterer både coatingens anvendelse i kontakt med drikkevandet under normal brug og testversionen (”worst case”).

Du skal i ansøgningen oplyse, hvilken installations- og brugsvejledning og hvilke sikkerhedsblad(e) på materialet/materialerne produktet er blandet og fremstillet ud fra.

I forhold til coating og rørforinger baseret på en kemisk hærdeproces skal du medsende beskrivelse af reparationsprocessen, idet den giver information om den kemiske reaktion (hærdningen) af byggevaren.

Hvis du er i tvivl om, hvad der er testversionen, kan du afklare det med sekretariatet på mail, før du går i gang med testningen.

I dette skema skal du anføre testversionen af byggevaren:

|  |  |  |  |
| --- | --- | --- | --- |
| **Brand navn** | **Produktnavn** | **Vare-/ serienummer**(Valgfrit) | **Navn og version for installations- og brugsvejledning**  |
|  |  |  |  |

**Drikkevandsberørte komponenter og materialer, der kan give afsmitning til drikkevandet**
Du skal i skemaet nedenfor kun anføre de enkeltkomponenter, der er i kontakt med eller kan give afsmitning til drikkevandet, og som i omfang (areal) og grad af berøring (tid) har væsentlig kontakt med drikkevandet (dvs. ikke kun marginal kontakt).

Du skal angive de plasttyper/elastomertyper, der indgår i byggevaren, ved at udfylde skemaet i det omfang, det er relevant for din byggevare.

For tætningsprodukter og rørforinger af plast eller elastomerer skal der på grundlag af en toksikologisk vurdering udfærdiges et testprogram og foretages testning efter skema 1 i bilag 1 i godkendelsesbekendtgørelsen for relevante stoffer, der kan påvirke drikkevandet.

Du skal derfor i disse tilfælde vedlægge din toksikologiske rådgivers vurdering og testprogram, den relevante testdokumentation og din toksikologiske rådgivers vurdering heraf.

|  |  |
| --- | --- |
| **Komponent** | **Materialetype** |
|  |  |